O partizanima i spomenicima - Mustafić, Dino (Peščanik NVO, 2021)
Skoro svaki grad na Balkanu ima spomeničko mjesto koje objedinjuje u pamćenju građane svih generacija i budi u nama milost i pravednost za žrtve zločina i terora. Na obroncima Trebevića, na jugu grada Sarajeva, na prostoru koji je na austrougarskim kartama označen imenom Vratca, sagrađena je "blokhauz" - kamena tvrđava koja se kao objekat u Drugom svjetskom ratu pretvara službeno u stratište i gubilište, gdje su ubijani građani grada Sarajeva. Budući da su Vraca postala sinonim otpora i borbe građana Sarajeva protiv fašizma, ova kamena utvrda obnovljena je 1981. i pretvorena u istorijsko-memorijalni kompleks. Na zidovima atrija upisana su imena 9.091 žrtve fašističkog terora. Umijećem projektanta Vladimira Dobrovića, skulptora Alije Kučukalića i pejzažiste Aleksandra Maltarića, ovaj spomen park postaje jedan od onih koje smo sa ponosom umjetnički isticali radi harmonija kompozicije biljnih vrsta, žive vode i kamena, koji ima visoke estetske, dekorativne, pejzažne i ambijentalne vrijednosti. Nažalost, u periodu zadnjeg rata 90-ih Spomen-park Vraca je bio jedan u nizu vojnih položaja, koji su činili obruč oko opkoljenog grada